ଆଡାପାଲେନ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଡିଫେରିନ୍, ହେଉଛି ଏକ ଔଷଧ ଯାହା ମୁଖ୍ୟତଃ ବ୍ରଣର ଚିକିତ୍ସା ପାଇଁ ବ୍ୟବହୃତ ହୁଏ । ଅନ୍ୟାନ୍ୟ ବ୍ୟବହାରରେ ମଲ୍ଲୁକମ୍ କଣ୍ଟାଜିଓସମ୍ ଏବଂ ଆକ୍ଟିନିକ୍ କିରାଟୋସେସ ଅନ୍ତର୍ଭୁକ୍ତ ହୋଇପାରେ । ଏହା ଚର୍ମରେ ପ୍ରୟୋଗ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଲାଲ ରଙ୍ଗ, ଚର୍ମରୁ ଚୋପା ଉଠିବା, ଶୁଖିଲା ଚର୍ମ ଏବଂ ଗଲୁ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସୌରାଘାତ ହୋଇପାରେ  ତାଜାରୋଟିନ୍ ଅପେକ୍ଷା ଏହା କମ୍ ଉତ୍ତେଜନା ସୃଷ୍ଟି କରିପାରେ । ଗର୍ଭାବସ୍ଥାରେ ଏହାକୁ ବ୍ୟବହାର କରିବା ଉଚିତ୍ ନୁହେଁ । ଏହା ଏକ ତୃତୀୟ ପିଢ଼ୀର ରେଟିନଏଡ୍ ଏବଂ ରେଟିନୋଇକ୍ ଏସିଡ୍ ରିସେପ୍ଟର   ସହିତ ଅନୁବନ୍ଧିତ ହୁଏ । ସୂର୍ଯ୍ୟକିରଣର ସମ୍ମୁଖୀନ ହେଲେ ଟ୍ରେଟିନୋଏନ୍ ଏବଂ ତାଜାରୋଟେନ୍ ତୁଳନାରେ ଏହା ଅଧିକ ସ୍ଥିର ଅଟେ । ୧୯୯୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆଡାପାଲେନ୍ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୪୫ ଗ୍ରାମ ମଲମର ମୂଲ୍ୟ ୧୬ ପାଉଣ୍ଡ ଅଟେ। ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୪୫ ଡଲାର ଅଟେ। ଏହା ମଧ୍ୟ ବେନୋଜୋଏଲ୍ ପେରକ୍ସାଇଡ୍ ମିଶ୍ରଣ ହୋଇ ବିଲ୍ରୟ ହୋଇଥାଏ 